**Dag Sørås** (født 9. januar 1978) er en norsk stand-up komiker, skribent og radiovert fra Narvik. Han har vunnet prisen for beste nykommer under Komiprisen 2007, Stå opp-prisen i 2012, årets stand-up komiker under Komiprisen 2016 og årets sceneshow under Humorprisen 2018.

Biografi
--------

Han har en mastergrad i engelsk fra NTNU.

Sørås debuterte som komiker i Trondheim i 2002, og driver med stand-up på heltid. Han er bosatt i Oslo, og er medeier i selskapet iStage Entertainment. Han hadde i 2009 og 2010 også hatt en rolle som sidekick i Håvard Lilleheies Showman på TV 2 Zebra. Sørås hadde også sin egen serie på VGTV høsten 2010 én gang i uken. Han var også hovedinnslaget i Showmans stand-up spesial, som ble sendt på TV2 i januar 2011.

Sørås satt som første nordmann opp sin egen helaftens forestilling under Fringe-festivalen i Edinburgh i 2010, og han varmet opp for den amerikanske komikeren Doug Stanhope én uke i London i september 2010. Han har for øvrig regelmessige show i Storbritannia, og har også turnert i Skandinavia, Finland, Island, Sveits og Latvia.[] Han var også oppvarmer for bandet Kvelertak på deres norgesturné i 2014. I oktober 2015 sto han som første norske komiker på scenen på Hammersmith Apollo og Brixton Academy i London med Doug Stanhope.

Sørås satt opp sitt første solo stand-up show, «D-Dag Live!» i 2012, og fulgte opp med «Kognitiv Dissonans» i 2014. Fra høsten 2014 ledet han også radioprogrammet «Sannhetsministeriet» på NRK P2 i tre sesonger.

Våren 2016 turnerte han store deler av Norge med showet *Ekkokammer*. For showet ble han kåret til årets stand-up komiker under Komiprisen 2016. 

Våren 2017 debuterte han som fast panelmedlem i nylanseringen av *Mandagsklubben* på TVNorge med Anne Rimmen som programleder. Sørås avsluttet hvert program med sin egen vinkling på en aktuell nyhetssak. 

I mai 2017 startet Sørås opp podcasten *Dialogisk* med Gunnar Roland Tjomlid. 

Våren 2018 la han ut på veien med sitt nye show *Emokrati*. For showet vant han klassen årets sceneshow under Humorprisen 2018.

Senere samme år startet han opp sin egen ukentlige podkast *Debrief med Dag* som han stort sett spiller inn hjemme hos seg selv eller på reise. Dag oppfordrer sine lyttere til å ta direkte kontakt på en egen opprettet mailadresse, og han får henvendelser om alt fra død og angst til sex og sykdom.

Referanser
----------

1. ↑  Kydland, Andreas (31. oktober 2012). «(+) Dag Sørås er klar for å herje». *Sandnesposten* **(norsk)**. Besøkt 10. april 2022.
2. ↑  «Nye, gamle sommertrender». *Aftenposten*. Besøkt 8. desember 2015.
3. ↑  «Dag til England med Doug». *iStage Entertainment*. Arkivert fra originalen 8. desember 2015. Besøkt 8. desember 2015.
4. ↑  «Dag Sørås på ny norgesturné». *iStage Entertainment*. Arkivert fra originalen 8. desember 2015. Besøkt 8. desember 2015.
5. ↑  «Dag Sørås - Emokrati». *Feelgood&iStage* **(norsk)**. Besøkt 10. april 2022.
6. ↑  «Denne «Parterapi»-karakteren liker Kevin Vågenes best». *nrk.no*. 18. januar 2019. Besøkt 22. januar 2019.
7. ↑  «Debrief med Dag». *shows.pippa.io* **(engelsk)**. Besøkt 30. januar 2019.

Eksterne lenker
---------------

* (no) Offisielt nettsted Rediger på Wikidata

* (en) Dag Sørås – kategori av bilder, video eller lyd på Commons Rediger på Wikidata
* (en) Dag Sørås på Internet Movie Database Rediger på Wikidata

* (no) Dag Sørås hos Sceneweb Rediger på Wikidata